**МОДЕЛ УГОВОРA О ЈАВНОЈ НАБАВЦИ УСЛУГЕ**

**ФИЗИЧКО- ТЕХНИЧКОГ ОБЕЗБЕЂЕЊА ЗГРАДЕ ОПШТИНЕ ВРЊАЧКА БАЊА**

Закључен дана \_\_\_\_\_\_\_\_\_\_\_\_\_\_ 2025. године између уговорних страна:

1. Општинска управа општине Врњачка Бања, ул. Крушевачка бр. 17, 36210 Врњачка Бања, ПИБ: 100917981, матични број: 07175981, број рачуна: 840-75640-91 код Управе за трезор Краљево, Филијала Врњачка Бања, коју заступа Славиша Пауновић, Начелник Општинске управе (у даљем тексту: Наручилац)
2. \_\_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_ бр. \_\_\_\_\_, из \_\_\_\_\_\_\_\_\_\_\_\_\_\_\_\_ ПИБ: \_\_\_\_\_\_\_\_\_\_\_\_\_, матични број: \_\_\_\_\_\_\_\_\_\_\_\_\_\_\_, број рачуна \_\_\_\_\_\_\_\_\_\_\_\_\_\_\_\_\_\_ код банке \_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_ у својству \_\_\_\_\_\_\_\_\_\_\_\_\_\_\_\_\_\_\_(у даљем тексту Извршилац услуге).
3. **УВОДНЕ ОДРЕДБЕ**

Уговорне стране констатују:

* да је Наручилац на основу члана 52., члана 88. и члана 93. Закона о јавним набавкама („Службени гласник РС“ бр. 91/19 и 92/23 – у даљем тексту: Закон), спровео отворени поступак јавне набавке услуге физичко – техничког обезбеђења згради Општине Врњачка Бања, ЈН 13/25;
* да је Извршилац услуге доставио понуду бр. \_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_ године (уписује Понуђач), а која чини саставни део овог уговора;
* да је Наручилац у складу са чланом 146. став 1. Закона, на основу Понуде Извршиоца услуге и Одлуке о додели уговора број: \_\_\_\_\_\_\_\_\_\_\_\_\_\_ од\_\_\_\_\_\_\_\_\_\_\_. године, изабрао Извршиоца услуге за набавку услуге физичко - техничког обезбеђења згради Општине Врњачка Бања по спроведеном поступку јавне набавке број 13/25.

1. **ПРЕДМЕТ УГОВОРА**

Предмет овог Уговора су услуге физичко - техничког обезбеђења у згради Општине Врњачка Бања која се налази у улици Крушевачкој бр. 17 у Врњачкој Бањи.

Извршилац услуге ће за потребе Наручиоца, услугу из члана 2. овог Уговора, пружити у свему према спецификацији датој у конкурсној документацији и усвојеној Понуди.

Извршилац услуге изјављује и својим потписом на Уговору потврђује, да му је познат штићени објекат наведен у члану 2. овог Уговора, те да ће послове обезбеђења моћи вршити без икаквих проблема и пропуста.

1. **УГОВОРЕНА ЦЕНА**

Јединична цена услуге ангажовања по радном сату без ПДВ-а са свим зависним трошковима износи \_\_\_\_\_\_\_\_\_\_\_ динара, односно \_\_\_\_\_\_\_\_\_\_\_\_ динара са ПДВ-ом.

Укупно уговорена вредност износи \_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_ динара са ПДВ-ом.

Цена укључује минималну цену рада са порезима и доприносима за обавезно социјално осигурање по радном часу као и све пратеће и зависне трошкове.

Цена се може променити уколико дође до промене минималне цене рада на основу Одлуке

Владе Републике Србије. Усклађивање цене вршиће се у складу са променом минималне цене рада, а на захтев Пружаоца услуге. О наведеној промени уговорне стране сачиниће анекс овог уговора.

Уговор о јавној набавци може да се измени на начин да се повећа обим набавке, под условом да су испуњени услови предвиђени чланом 160. Закона, односно вредност измене мора да буде мања од 10% првобитне вредности уговора о јавној набавци.

Финансијске обавезе у погледу плаћања предметне услуге које доспевају у 2026. години биће реализоване највише до износа средстава која ће бити одобрена у буџетској 2026. години за ту намену у складу са чланом 7. Уредбе о критеријумима за утврђивање природе расхода и условима и начину прибављања сагласности за закључивање одређених уговора који, због природе расхода, захтевају плаћање у више година („Сл. Гласник РС“, бр. 21/2014 и 18/2019).

1. **СРЕДСТВА ФИНАНСИЈСКОГ ОБЕЗБЕЂЕЊА**

Извршилац услуге се обавезује да након закључења уговора, Наручиоцу преда:

Средство финансијског обезбеђења за добро извршење посла, и то бланко сопствену меницу, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо, са назначеним износом од 10% од укупне вредности понуде без ПДВ-а. Уз меницу мора бити достављена копија картона депонованих потписа који је издат од стране пословне банке коју понуђач наводи у меничном овлашћењу – писму. Рок важења менице је 30 (тридесет) дана дужи од уговореног рока за извршење услуге.

Наручилац ће наплатити средство обезбеђења за добро извршење посла уколико Извршилац услуге не буде извршавао своје уговорене обавезе у роковима и на начин предвиђен овим Уговором.

1. **НАЧИН ПЛАЋАЊА**

Наручилац се обавезује да ће плаћање вршити месечно. Месечни износ који ће Наручилац плаћати Извршиоцу услуге утврђиваће се на основу Записника између Извршиоца услуге и Наручиоца, односно овлашћеног лица Наручиоца сачињеног најкасније до 5-ог у месецу за претходни месец. Наручилац се обавезује да плаћање извршених услуга врши у року до 45 (четрдесетпет дана) од дана пријема рачуна за пружене услуге, у складу са Законом о роковима измирења новчаних обавеза у комерцијалним трансакцијама („Сл. гласник РС“, бр. 119/2012, 68/2015, 113/2017, 91/2019, 44/2021, 44/2021 – др. закон, 130/2021, 129/2021 – др. закон и 138/2022).

Извршилац услуге испоставља Наручиоцу електронску фактуру, која треба да садржи битне елементе уговора и уз електронску фактуру Извршилац услуге је у обавези да достави доказ о извршеној услузи из ког се недвосмислено може утврдити да је уговорена услуга извршена.

Приликом испостављања електронске фактуре Извршилац услуге ће уписати и ЈБКЈС 08083 за Општинску управу општине Врњачка Бања.

Наручилац је овлашћен да приговори на електронску фактуру у року од 15 дана од пријема у складу са Законом о електронском фактурисању („Службени гласник РС“, бр. 44/2021-4, 129/2021-119, 138/2022-284, 92/2023-236. У супротном ће се сматрати да је исту примио без примедби.

Извршилац услуге је дужан да одмах по закључењу уговора, а најкасније у року од 5 (пет) дана од дана закључења уговора, Наручиоцу достави оригинал или оверену копију полисе осигурања са пратећим документима од опште и професионалне одговорности са лимитом покрића од минимум 1.000.000,00 РСД по сваком штетном догађају за неограничен број штетних догађаја.

Рок важења полисе осигурања треба да покрије период пружања услуге која је предмет овог уговора.

1. **ОБАВЕЗЕ ИЗВРШИОЦА УСЛУГЕ**

Извршилац услуге се обавезује да ће за обављање послова предвиђених чланом 2. овог Уговора ангажовати 1 (једног) извршиоца за време радног времена (понедељак – петак у периоду од 07:30 до 15:30 часова) као и додатно ангажовање додатних извршиоца за време трајања седница Скупштине општине Врњачка Бања.

Обавезе Извршиоца услуге:

Извршилац услуге је у обавези да редовно, на месечно нивоу пружа услуге које обухватају:

* контролисање улаза и излаза из објекта зграде, утврђивање идентитета лица која улазе-излазе из објекта зграде општине Врњачка Бања увидом у лична документа (лична карта или друга јавна исправа). Евиденција посета се дневно евидентира у уписник;
* контролисање уношења односно изношења материјала, ствари, опреме у/из објекта зграде општине Врњачка Бања;
* упозоравање неовлашћених лица да се удаље из објекта зграде општине Врњачка Бања;
* рано откривање и спречавање појава и дела која могу угрозити запослене и имовину Наручиоца. У случају откривања кривичног или другог кажњивог дела, обавештавање надлежних органа и наручиоца о насталој ситуацији;
* редован обилазак објекта и евидентирање свих уочених неправилности у посебан уписник;
* у случају пожара, Извршилац услуге пријављује случај надлежној служби и приступа гашењу почетног пожара, сходно својим могућностима и тренутним расположивим средствима;
* најава и упућивање странака у одређене пословне просторије Наручиоца;
* редован обилазак и евидентирање свих уочених неправилности у посебну свеску запажања и обавештавање одговорног лица Наручиоца о свим уоченим неправилностима и недостацима;
* упућивање странака у одређене пословне просторије Наручиоца;
* вршење задатака по налогу овлашћеног лица Наручиоца који су у складу са уговореним обавезама;
* да на захтев овлашћеног лица Наручиоца у ванредним околностима обезбеди додатни број службеника обезбеђења док трају ванредне околности;
* да у случају да дође до било каквог напуштања радног места службеника обезбеђења због било каквог инцидента или догађаја, одзивни моменат за покривање позиције треба да буде мањи од 1 (једног) часа;
* да службеници обезбеђења који врше техничко обезбеђење лица и имовине, за време свог ангажовања имају подељена средства комуникације, међусобно и са овлашћеним лицем Наручиоца које ће бити овлашћено за праћење реализације уговора;
* да приликом увођења у посао, Наручиоцу достави: копије лиценци за вршење основних послова службеника обезбеђења без оружја за сваког непосредног извршиоца службеника обезбеђења ангажованог на објекту Наручиоца;
* да уз записник о извршеним услугама и реализованим сатима, достави извештај о раду и запажањима, са предлогом мера унапређење безбедности објекта;
* да обавља редовне и ванредне контроле рада извршиоца;
* координира рад извршилаца са овлашћеним лицем Наручиоца и поступа у складу са примедбама и захтевима овлашћеног лица Наручиоца у погледу обављања послова, а на захтев Наручиоца, Извршилац услуге је дужан да у ванредним околностима, без одлагања обезбеди додатни број службеника обезбеђења.

Обавезе Службеника обезбеђења:

* службеник обезбеђења мора бити у уредној и адекватној летњој/зимској радној униформи коју обезбеђује Извршилац услуге;
* службеник обезбеђења мора да носи идентификациону картицу са именом и презименом и назнаком „обезбеђење“;
* службеник обезбеђења мора да зна да рукује средствима за против-пожарну заштиту;
* да по налогу овлашћеног радника Наручиоца, принуди неовлашћено лице да напусти зграду општине Врњачка Бања (у случају да не може да обавести полицијску управу);
* да обавља посао у складу са правилима професије, стандардима и нормативима за предметну услугу, као и да чува поверљивост свих података и информација садржаних у документацији, извештајима, и сл. до којих дође у вези са реализацијом уговора и да их користи искључиво за обављање те услуге.

Извршилац услуге се обавезује да ће поштовати обавезе према својим запосленима који ће бити ангажовани на предметним пословима, а које проистичу из важећих прописа о раду, заштити на раду, запошљавању и условима рада.

Наручилац се обавезује да одреди одговорно лице које ће бити задужено за контакт са Извршиоцем услуге, оверу извештаја и др., да упозори Извршиоца услуге на чињенице које су посебно важне са аспекта безбедности, да обезбеди адекватне радне услове за лице обезбеђења Извршиоца услуге.

Све измене и допуне овог уговора морају бити сачињене у писаној форми и потписане од стране овлашћених лица Уговорних страна.

Уговорне стране се обавезују да одредбе овог уговора као и све податке о пословању уговорних страна, чије би саопштавање трећим лицима на било који начин могло штетити пословању и угледу уговорних страна, чувају као пословну тајну.

Уговор ступа на снагу даном потписивања обе уговорне стране.

Уговор ce закључује на одређено време, на период до 12 месеци од дана потписивања Уговора, односно до испуњења укупно уговорене вредности, у зависности од момента који наступи пре.

Наручилац има право да раскине Уговор уколико Извршилац услуге причини грешку грубе непажње приликом вршења услуга и не учини ништа да исту исправи у року од 7 (седам) дана од дана пријема писменог упозорења Наручиоца;

Наручилац има право раскида Уговора уколико престане потреба за извршењем предметне услуге;

Ако је услуга коју Извршилац услуге пружа Наручиоцу неадекватна, односно не одговара неком од елемената садржаном у прихваћеној понуди, Извршилац услуге одговара по основу Закона о облигационим односима за неиспуњење обавеза;

Извршилац услуге има право да раскине Уговор, уколико Наручилац благовремено не испуни своје обавезе плаћања пружених услуга, и не учини ништа да исто испуни у року од 7 (седам) дана од дана пријема писменог упозорења Извршиоца услуге;

Отказни рок за обе уговорне стране износи 15 (петнаест) дана од датума када уговорна страна којој се отказује Уговор прими писмено обавештење о раскиду;

У отказном року Наручилац за услуге које су предмет овог Уговора не може да ангажује ни једно друго привредно друштво осим Извршиоца услуге.

Уговорне стране су сагласне да евентуалне спорове решавају споразумно.

Уговорне стране су сагласне да се на све међусобне односе, који нису дефинисани овим уговором, непосредно примењују одредбе Закона о облигационим односима и других прописа који регулишу ову материју.

У случају спора, уговара се месна надлежност Привредног суда у Краљеву.

Овај уговор ступа на снагу даном достављања средства финансијског обезбеђења.

Уговор је сачињен у 4 (четири) истоветна примерка, од којих свака уговорна страна задржава по 2 (два) примерка.

**УГОВОРИЛИ:**

**ЗА ИЗВРШИОЦА УСЛУГЕ:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ЗА НАРУЧИОЦА:**

Општинска управа општине Врњачка Бања

Начелник Општинске управе

Славиша Пауновић

\_\_\_\_\_\_\_\_\_\_\_\_\_\_\_\_\_\_\_\_\_\_