**ОПИС УСЛУГЕ**

Услуге обухватају физичко-техничко обезбеђење објекта Наручиоца и заштиту запослених и других лица, као и имовине од могућности оштећења и отуђења у складу са Законом о приватном обезбеђењу („Сл. гласник РС“, бр. 104/2013, 42/2015 и 87/2018), Закон о заштити података о личности (Сл. гласник РС“, бр. 87/2018) и другим важећим прописима који се односе на обављање предметне делатности и интерним актима Наручиоца.

Послови физичко – техничког обезбеђења врше се у згради Општине Врњачка Бања, Крушевачка бр. 17, и то једно лице за време радног времена (понедељак – петак у периоду од 07:30 до 15:30 часова) као и додатно ангажовање додатних извршилаца за време трајања седница Скупштине општине Врњачка Бања, у случају ванредних ситуација код којих се ангажује и интервентни тим и сл.

1. **Обавезе службеника обезбеђења подразумевају:**

* контролисање улаза и излаза из објекта зграде, утврђивање идентитета лица која улазе / излазе из објекта зграде општине Врњачка Бања увидом у лична документа (лична карта или друга јавна исправа). Евиденција посета се дневно евидентира у уписник;
* контролисање уношења односно изношења материјала, ствари, опреме у/из објекта зграде општине Врњачка Бања;
* упозоравање неовлашћених лица да се удаље из објекта зграде општине Врњачка Бања;
* рано откривање и спречавање појава и дела која могу угрозити запослене и имовину Наручиоца. У случају откривања кривичног дела или другог кажњивог дела, обавештавање надлежних органа и наручиоца о насталој ситуацији;
* редован обилазак објекта и евидентирање свих уочених неправилности у посебан уписник;
* у случају пожара, понуђач пријављује случај надлежној служби и приступа гашењу почетног пожара, сходно својим могућностима и тренутним расположивим средствима;
* најава и упућивање странака у одређене пословне просторије Наручиоца;
* редован обилазак и евидентирање свих уочених неправилности у посебну свеску запажања и обавештавање одговорног лица Наручиоца о свим уоченим неправилностима и недостацима;
* вршење задатака по налогу овлашћеног лица Наручиоца који су у складу са уговореним обавезама.

1. **Службеник обезбеђењa:**

* службеник обезбеђења мора бити у уредној и адекватној летњој/зимској радној униформи коју обезбеђује пружалац услуге;
* службеник обезбеђења мора да носи индетификациону картицу са именом и презименом и назнаком „обезбеђење“;
* службеник обезбеђења мора да зна да рукује средсвима за против-пожарну заштиту;
* да по налогу овлашћеног радника Наручиоца, принуди неовлашћено лице да напусти зграду општине Врњачка Бања (у случају да не може, да обавести полицијску управу);
* да обавља посао у складу са правилима професије, стандардима и нормативима за предметну услугу, као и да чува поверљивост свих података и информација садржаних у документацији, извештајима, и сл. до којих дође у вези са реализацијом уговора и да их користи искључиво за обављање те услуге;

1. **Обавезе Извршиоца услуге:**

* да на захтев овлашћеног лица Наручиоца у ванредним околностима обезбеди додатни број службеника обезбеђења док трају ванредне околности;
* да у случају да дође до било каквог напуштања радног места службеника обезбеђења због било каквог инцидента или догађаја, одзивни моменат за покривање позиције треба да буде мањи од 1 (једног) часа;
* да службеници обезбеђења који врше техничко обезбеђење лица и имовине, за време свог ангажовања имају подељена средства комуникације, међусобно и са овлашћеним лицем Наручиоца које ће бити овлашћено за праћење реализације уговора;
* да приликом увођења у посао, Наручиоцу достави: копије лиценци за вршење основних послова службеника обезбеђења без оружја за сваког непосредног извршиоца службеника обезбеђења ангажованог на објекту Наручиоца;
* да уз записник о извршеним услугама и реализованим сатима, достави извештај о раду и запажањима, са предлогом мера за унапређење безбедности објекта;
* да обавља редовне и ванредне контроле рада извршиоца;
* координира рад извршилаца са овлашћеним лицем Наручиоца и поступа у складу са примедбама и захтевима овлашћеног лица Наручиоца у погледу обављања послова, а на захтев Наручиоца. Извршилац услугe је дужан да у ванредним околностима, без одлагања обезбеди додатни број службеника обезбеђења.

**Начин спровођења контроле:**

У случају да Наручилац утврди неправилности у начину вршења услуге, непоштовања уговорених обавеза, вршења услуге супротно закону и правилима струке или да радник физичко-техничког обезбеђења не испуњава радне обавезе утврђене уговором, Наручилац ће упутити допис Извршиоцу услуге са захтевом да отклони неправилности, да у најкраћем року обезбеди услове да се уговорена услуга врши у складу са захтевима Наручиоца или да Извршилац услуге обезбеди новог радника који ће извршавати радне обавезе у складу са уговором.

Контрола извршења услуга спроводиће се преко Одсека за општу управу Општинске управе општине Врњачка Бања.